Ruben Blommaert. Ruben Blommaert (talaffuzi: "Ruben Blommart;" 1992-yil 5-martda tugʻilgan) — Belgiya va Germaniya vakili sifatida musobaqalarda qatnashgan figurali uchuvchi. Konkida uchish boʻyicha sherigi Alisa Yefimova bilan birga 2022-yil Espooda boʻlib oʻtgan Gran-pri musobaqasining kumush medali sovrindori boʻlgan. Shuningdek, Ruben Belgiya fuqaroligiga ega va 2010-yilgacha yakka holda konkida uchish boʻyicha Belgiya vakili sifatida musobaqalarda qatnashgan. Blommaert sherigi Mari Vartmann bilan birga Xalqaro konkida uchish ittifoqi (ISU) tominidan oʻtkazilgan Challenger seriyasida ishtirok etib, toʻrtta medalini qoʻlga kiritgan. Shaxsiy hayoti. Ruben Blommaert 1992-yil 5-martda Belgiyaning Brugge shahrida tugʻilgan. 2014-yil 1-iyulda Belgiya fuqaroligini saqlab qolgan holda Germaniya fuqaroligini olgan. Faoliyati. Blommaert 1998-yilda konkida uchishni oʻrgana boshlagan. Prolß bilan hamkorlik. Blommaert 2011-yil oktyabr oyida Annabelle Prölß bilan juftlik hosil qilgan. Ular 2012-yilgi Germaniya chempionatida oʻsmirlar oʻrtasidada chempionlikni qoʻlga kiritgan. 2012—2013-yillarda Prölß / Blommaert Lake Placidda boʻlib oʻtgan O‘smirlar o‘rtasidagi Gran-pri musobaqasida debyut qilgan va 6-o‘rinni egallagan, keyin esa Germaniyada boʻlib oʻtgan Gran-pri bosqichida ishtirok etib, 4-o‘rindan joy olgan. Juftlik 2013 Ice Challenge va 2013 Bavarian Open musobaqalarida oʻsmirlar toifasida qatnashib, oltin medallarni qoʻlga kiritgan. Prölß / Blommaert juftligi 2013-yilgi Germaniya chempionatida oltin medal bilan taqdirlangan. Keyin ular 2013-yilgi Oʻsmirlar oʻrtasidagi Jahon chempionatida 7-oʻrinni egallagan. Natijalari. "GP: Gran-pri ; CS: Challenger seriyasi"